
ОТНОСНО: Инвестиционно предложение (ИП) „Изграждане на къща за гости с капацитет до 10 души и ПУП-ПЗ“, в ПИ №53707.69.73, с. Орешак, общ. Троян




УВАЖАЕМА ГОСПОЖО С,
Във връзка с подадено от Вас уведомление и допълнителна информация с вх. №АО-4863/17.09.2026 г., вх. №АО-4863-1/29.09.2026 г. и вх. №АО-4863-2/30.09.2026 г. на РИОСВ – Плевен за ИП „Изграждане на къща за гости с капацитет до 10 души и ПУП-ПЗ“, в ПИ №53707.69.73, с. Орешак, общ. Троян, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на къща за гости за временно настаняване с капацитет до 10 души и РЗП до 200 кв. м, в ПИ №53707.69.73, с. Орешак, общ. Троян. Водоснабдяването и електрозахранването ще се осъществят чрез присъединяване към преминаващите в близост съществуващи водопроводна и електропреносна мрежа. Формираните битово-фекални отпадъчни води ще се заустват във водоплътна изгребна яма с обем 20 куб. м, след което периодично ще се извозват и предават от лицензирана фирма за пречистване в селищна ПСОВ. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Битовите отпадъци ще се управляват съгласно действащата сметосъбираща система на Община Троян.
За реализация на ИП е издадена Заповед №РД-15-352 от 06.04.2026 г. от Община Троян, с която се одобрява ПУП-ПЗ за изменение на действащия план за застрояване на ПИ №53707.69.73, с. Орешак отреден „За жилищно строителство и обществено обслужване – Жм“, с цел промяна на устройствената зона от „Жм“ в „Терени с културно-туристически функции – Ок“, съгласно ОУП на Община Троян и промяна на отреждането на „За временно настаняване“.
ПИ №53707.69.73, с. Орешак, общ. Троян, с площ 1797 кв. м, вид територия „земеделска“, НТП „ливада“, съгласно КАИС – Портал за електронни услуги на АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположената защитена зона (на около 0,9 км) от мрежата НАТУРА 2000 е:
- BG0001493 “Централен Балкан - буфер”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-272/31.03.2021 г. на МОСВ (обн. ДВ, бр. 46/2021 г.), изм. и доп. със зап. №РД-644/19.07.2024 г. (обн. ДВ бр. 69/16.08.2024 г.). 
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най-близко разположената защитена зона BG0001493 “Централен Балкан - буфер”, по отношение на:
•	Пряко или косвено унищожаване, увреждане или фрагментиране на природни местообитания и местообитания на видове от дивата флора и фауна, предмет на опазване в защитена зона BG0001493 “Централен Балкан - буфер”;
•	Трансформация на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на видове от дивата флора и фауна, предмет на опазване в защитена зона BG0001493 “Централен Балкан - буфер”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




С уважение, 
  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

